નવી દિલ્હી: તાજેતરના વર્ષોમાં જ દુનિયાના કેટલાક દેશોએ સુનામીનો ભયંકર પ્રકોપનો સામનો કર્યો છે. 2004માં સુમાત્રા-અંદમાનની ઘટના હોય કે પછી 2011માં જાપાનમાં આવેલી સુનામી, આ કુદરતી આપત્તિઓને લીધે જાનમાલને થયેલા નુકસાનને કોઈ ભૂલી શકે તેમ નથી. બીજી તરફ સંશોધનકર્તાઓનું માનવામાં આવે તો દરિયાના જળસ્તરમાં સ્હેજ પણ વધારો થશે તો સુનામીથી થનારી તબાહીનો ખતરો વધી શકે છે. આ જળસ્તર વધવાનું મુખ્ય કારણ ક્લાઈમેટ ચેન્જ હશે.